નવીદિલ્હી, 1 નવેંબરઃ લાગે છે કે હાલ દેશમાં પોલ ખોલવાની સીઝન શરૂ થઇ ગઇ છે. એક તરફ આઇએસી કાર્યકર્તા અરવિંદ કેજરીવાલ કોંગ્રેસ અને ભાજપના નેતાઓ દ્વારા આચરવામાં આવેલા ભ્રષ્ટાચારોની પોલ ખોલીને દેશ સામે તેમને ઉઘાડા પાડી રહ્યાં છે, તો બીજી તરફ હવે રાજકારણીઓ પણ વિરોધી પક્ષના તેનાઓએ આચરેલી ગેરરીતિઓને પ્રજા વચ્ચે ખુલ્લી મુકી રહ્યાં છે. આ યાદીમાં હવે જનતા પાર્ટીના અધ્યક્ષ સુબ્રમ્ણિયમ સ્વામી પણ આવ્યા છે. જેમણે સોનિયા ગાંધી અને રાહુલ ગાંઘી પર ગંભીર આરોપો મુક્યા છે.